CELEX: 62011CN0330
Language: ro
Date: 2011-06-29 00:00:00
Title: Cauza C-330/11: Cerere de pronunțare a unei hotărâri preliminare introdusă de Administrativen sad — Varna (Bulgaria) la 29 iunie 2011 — Tsifrova kompania LTD/Nachalnik na Mitnicheski punkt Varna Zapad pri Mitnitsi Varna

27.8.2011   
            
            
               RO
            
            
               Jurnalul Oficial al Uniunii Europene
            
            
               C 252/25
            
         Cerere de pronunțare a unei hotărâri preliminare introdusă de Administrativen sad — Varna (Bulgaria) la 29 iunie 2011 — Tsifrova kompania LTD/Nachalnik na Mitnicheski punkt Varna Zapad pri Mitnitsi Varna
   (Cauza C-330/11)
   2011/C 252/47
   Limba de procedură: bulgara
   
      Instanța de trimitere
   
   Administrativen sad Varna
   
      Părțile din acțiunea principală
   
   
      Reclamantă: Tsifrova kompania
   
      Pârât: Nachalnik na Mitnicheski punkt Varna Zapad pri Mitnitsi Varna
   
      Întrebările preliminare
   
   
               1.
            
            
               Ce se înțelege prin termenul „Internet” în sensul Notelor explicative la Nomenclatura combinată a Comunităților Europene pentru 2009 (Regulamentul nr. 1031/2008 al Comisiei din 19 septembrie 2008 (1)), publicate în Jurnalul Oficial din 30 mai 2008 (C 133, p. 1) (Modificări cu privire la subpozițiile 8528 90 00, 8528 71 13 și 8528 71 90), în cazul în care un produs este clasificat la codul TARIC 8528711300?
            
         
               2.
            
            
               Ce se înțelege prin termenul „modem” în sensul Notelor explicative la Nomenclatura combinată a Comunităților Europene pentru 2009 (Regulamentul nr. 1031/2008 al Comisiei din 19 septembrie 2008), publicate în Jurnalul Oficial din 30 mai 2008 (C 133, p. 1) (Modificări cu privire la subpozițiile 8528 90 00, 8528 71 13 și 8528 71 90), în cazul în care un produs este clasificat la codul TARIC 8528711300?
            
         
               3.
            
            
               Ce se înțelege prin termenii „modulare” și „demodulare” în sensul Notelor explicative la Nomenclatura combinată a Comunităților Europene pentru 2009 (Regulamentul nr. 1031/2008 al Comisiei din 19 septembrie 2008), publicate în Jurnalul Oficial din 30 mai 2008 (C 133, p. 1) (Modificări cu privire la subpozițiile 8528 90 00, 8528 71 13 și 8528 71 90), în cazul în care un produs este clasificat la codul TARIC 8528711300?
            
         
               4.
            
            
               Care este funcția decisivă (funcția principală) a aparatului set-top box DC 215 KL, în baza căreia se face clasificarea tarifară —, recepționarea semnalelor de televiziune sau utilizarea unui modem care permite un schimb de informații interactiv pentru accesul la internet?
            
         
               5.
            
            
               În cazul în care funcția decisivă (funcția principală) a aparatului set-top box DC 215 KL este utilizarea unui modem care permite un schimb de informații interactiv pentru a avea acces la internet, tipul modulării și demodulării realizate de modem, respectiv tipul modemului utilizat este relevant pentru clasificarea tarifară sau este suficient faptul că prin modem se permite accesul la internet?
            
         
               6.
            
            
               La ce subpoziție și la ce cod se clasifică un aparat care corespunde descrierii aparatului DC 215 KL?
            
         
               7.
            
            
               În cazul în care set-top box DC 215 KL va fi clasificat la subpoziția 8521 90 00 din Nomenclatura combinată, perceperea taxelor vamale în cuantum pozitiv ar fi legală potrivit dreptului comunitar, dacă o astfel de clasificare ar însemna o încălcare a obligației în temeiul Acordului privind comerțul cu produse ale tehnologiei informației Partea II b din Acordul General pentru Tarife și Comerț din anul 1994, sau clasificarea la poziția 8521 are drept consecință faptul că set-top box DC 215 KL nu intră în domeniul de aplicare al dispozițiilor relevante din Acordul privind comerțul cu produse ale tehnologiei informației?
            
         
      (1)  JO L 291, p. 1.